Hilary Duffová

Hilary Erhard Duffová (* 28. september 1987, Houston, Texas, Spojené štáty) je americká herečka speváčka-skladateľka, podnikateľka, spisovateľka a producentka.

 Život a kariéra 
náhľad|Hilary (vpravo) so sestrou Haylie (vľavo) v roku 2008

 1987 – 2000: Detstvo a začiatky kariéry 
Narodila sa 28. septembra 1987 v Houstone, v štáte Texas. Má staršiu sestru Haylie a jej rodičmi sú Susan Colleen (rod. Cobb), žena v domácnosti, ktorá sa stala filmovou a hudobnou producentkou a Robert Erhard Duff, partner v obchodnom reťazci. Hilary vyrastala medzi Houstonom a San Antoniom, kde mal jej otec obchodné reťazce. Povzbudené svojou matkou sa Hilary so sestrou zapísali na hodiny herectva, spevu a baletu. Sestry získali roly v lokálnych divadelných produkciách a neskôr sa zúčastnili turné baletnej produkcie The Nutcracker v San Antonio. V záujme šoubiznisu sa sestry spolu s matkou presťahovali v roku 1993 do Kalifornie, zatiaľ čo ich otec zostal kvôli obchodu v Houstone. Sestry boli niekoľko rokov obsadzované do mnohých televíznych reklám. Vďaka svojej hereckej kariére mala Duffová domáce vzdelávanie od svojich 8 rokov. Dvojica tiež predvádzala rôzne značky oblečenia. Duffová povedala: „Moja sestra a ja sme prejavili skutočný záujem o vystupovanie a naša matka na to: Ako môžem povedať svojim deťom nie? Je to rovnaké, ako u detí, ktoré sa zaujímajú o šport a rodičia ich do toho tlačia, a podporujú ich.“ 

Po skončení baletu sa vrhla na filmové plátno. V roku 1998 sa jej podarilo získať rolu Wendy vo filme Casper a Wendy.

 2000 – 2007: Hlavný úspech s herectvom a hudbou 
Objavila sa ešte v menších seriálových rolách ale celkovo prelom nastal až v roku 2001, kedy si zahrala hlavnú úlohu v seriáli Lizzie McGuire, kde rovnomennú postavu aj stvárnila. Predstavila sa ako plachá blondína, ktorá prežíva každodenné starosti dospievajúcich. Seriál mal veľkú sledovať u jej rovesníkov a Hilary doslova katapultoval medzi herečky s nádejnou budúcnosťou.

V roku 2002 sa objavila vo vojenskom prostredí, v rodinnej komédií Kadetka Kelly. Tiež v rovnakom roku vydala aj svoj prvý album Santa Claus Lane a neskôr sa jej podarilo natočiť aj soundtrack k seriálu Lizzie McGuire.

V roku 2003 sa rozhodla ukončiť seriál Lizzie McGuire, čo bolo pre mnoho ľudí veľkým sklamaním. Preto sa produkcia aj spolu s Hilary rozhodli natočiť ešte film kde sa v obľúbenej role predstaví. Film sa volá Rímske prázdniny. V rovnakom roku sa objavila aj po boku herca Steva Martina vo filme Dvanásť do tucta, kde sa ukázala ako jedna z detí. Tiež sa jej podarilo vydať ďalší album s názvom Metamorphosis s predajom cez 5 miliónov kópií. Hilary sa vyjadrila k jej albumu tak, že sa v ňom nachádza všetko čo má rada a určite si tam nájde každý svoj štýl. Za tento album sa jej podarilo vyhrať ocenenie Kids' Choice Awards za najlepšiu speváčku roka.

Hilary sa predstavila v hlavnej úlohe filmu Moderná popoluška (2004). Film bol viac smerovaný k životu dospievajúcich, ale získal si veľký úspech a filmoví kritici boli nadšení jej hereckým výkonom, a hereckým výkonom jej kolegu Chada Michaela Murraya.

V roku 2006 sa objavila spoločne na filmovom plátne aj so staršou sestrou Haylie vo filme Miliónové kočky.

 2007 – 2013: Dignity a televízia 
V roku 2007 vydala album Dignity a tiež aj niekoľko hudobných DVD. V roku 2009 sa objavila vo filme According to Greta. Názory filmových kritikov na jej herecký výkon boli rôzne. Obdržala aj cenu za „Najlepšiu zlodejku scén“ za postavu menom Olivia Burke zo seriálu Gossip Girl. Tiež sa objavila aj v seriál Community. O rok neskôr si zahrala dcéru alkoholičky vo filme Bloodworth. Bola nahradená herečkou Rose McGowan v dráme Dead Awake.

V roku 2013 sa objavila po boku Charlieho Sheena v úspešnom seriáli Dva a pol chlapa.

 Súkromný život 
V roku 2001 sa potvrdilo, že Duffová bola vo vzťahu s tínedžerskou hereckou hviezdou Aaronom Carterom. Neskôr s ním hosťovala v epizóde Lizzie McGuire. Tento vzťah priťahoval pozornosť médií kvôli údajnému milostnému trojuholníku medzi Duffovou, Carterom a herečkou Lindsay Lohanovou. Duffová a Carter pokračovali vo vzťahu ďalšie tri roky, no nakoniec svoj vzťah ukončili.

V júli 2004 sa 16-ročná Duffová začala stretávať so spevákom skupiny Good Charlotte, Joelom Maddenom, ktorý mal vtedy 25 rokov. Po dlhom období bulvárnych špekulácií v júni 2005 Duffovej matka oznámila v rozhovore pre časopis Seventeen, že spolu chodia. Madden spolupracoval s Duffovou na jej kompilačnom albume Most Wanted. V novembri 2006 sa rozišli.

V roku 2007 začala randiť s hráčom Kanadskej národnej hokejovej ligy (NHL), Mikeom Comriem. Svoje zásnuby oznámili vo februári 2010 a zosobášili sa 14. augusta 2010 v Santa Barbare v Kalifornii. 20. marca 2012 porodila ich syna Lucu Cruza Comrieho."Hilary Duff and Mike Comrie Welcome a Son". CBS News March 22, 2012. 10. januára 2014 oznámili, že sa priateľsky rozišli a naďalej sa budú spolupodieľať na výchove ich syna. Vo februári 2015 podala žiadosť o rozvod s Comriem, pričom uviedla neprekonateľné rozdiely a požiadala o starostlivosť o ich syna. Rozvod bol ukončený vo februári 2016.

Po rozchode s Comriem randila s osobným trénerom Jasonom Walshom od augusta 2015 do novembra 2016.

Od januára 2017 je vo vzťahu so skladateľom Matthewom Komom. Intenzívne spolupracovali na jej albume Breathe In. Breathe Out. z roku 2015. Titulnú skladbu napísal a produkoval Koma. 8. júna 2018 oznámili, že je tehotná. Dňa 25. októbra 2018 porodila ich dcéru Banks Violet Bair. Duffová a Koma sa potom v máji 2019 zasnúbili a 21. decembra 2019 zosobášili. 24. októbra 2020 oznámila prostredníctvom Instagramu svoje tretie tehotenstvo. 24. marca 2021 sa páru narodilo tretie dieťa, Mae James Bair.

 Filmografia 

 Film 
RokNázovRolaPoznámky1998Casper Meets WendyWendy2002Zlez zo stromuMladá Lila Jute2003Agent Cody BanksNatalie Connors2003Rímske prázdninyLizzie McGuire/Isabella ParigiHlavná rola/dvojitá rola2003Dvanásť do tuctaLorraine Baker2004Popoluškin príbehSamantha „Sam“ Montgomery2004Nikdy to nevzdávajTerri Fletcher2004In Search of SantaCrystalHlas2005Pán BožskýHolly Hamilton2005Dvanásť do tucta 2Lorraine Baker2006Miliónové kočkyTanzie MarchettaTiež producentka2008Vojna a.s.Yonica Babyyeah2009Stay CoolShasta O'Neil2009What Goes UpLucy Diamond2009According to GretaGretaTiež výkonná producentka2011BloodworthRaven Halfacre2012She Wants MeKim Powers2012Foodfight!Sunshine GoodnessHlas2013WingsWindyHlas2014Wings: Sky Force HeroesWindyHlas2016Flock of DudesAmanda L. Benson

 Televízia 
RokNázovRolaPoznámky1997Správna žena1999Sprevádzač dušíEllieTelevízny film2000Chicago HopeJessie Seldon„Cold Hearts“ (6. séria, 17. epizóda)2001 – 2004Lizzie McGuireLizzie McGuireHlavná rola2001 – 2005Express YourselfSamu seba2002Kadetka KellyKelly CollinsTelevízny film2003
2005George LopezStephanie / Kenzie„Team Leader“ (2. séria, 22. epizóda)
„George's Grand Slam“ (4. séria, 19. epizóda)2003American DreamsThe Shangri-Las member„Change a Comin“ (2. séria, 8. epizóda)2004FrasierBritneyHlas; „Frasier-Lite“ (11. séria, 12. epizóda)2005Joan z ArkádieDylan Samuels„The Rise & Fall of Joan Girard“ (2. séria, 14. epizóda)2005Dear SantaSamu sebaTelevízny špeciál2006RebeliSamu sebaEpizóda z 2. júna 20062007The Andy Milonakis ShowSamu seba„Andy Moves To L.A.“ (3. séria, 1. epizóda)2007Hilary Duff: This Is NowSamu sebaTelevízny dokument2009Stratené dušeMorgan Jeffries„Thrilled to Death“ (4. séria, 19. epizóda)2009Law & Order: Special Victims UnitAshlee Walker„Selfish“ (10. séria, 19. epizóda)2009Gossip GirlOlivia BurkeObčasná rola (3. séria)2010Príbeh o hľadaní láskyLane DanielsTelevízny film; tiež producentka2010CommunityMeghan„Aerodynamics of Gender“ (2. séria, 7. epizóda)2012Project RunwaySamu seba / Guest Judge„It's Fashion Baby“ (10. séria, 11. epizóda)2013Raising HopeRachel„The Old Girl“ (3. séria, 20. epizóda)2013Dva a pol chlapaStacey„Cows, Prepare to Be Tipped“ (10. séria, 23. epizóda)2013Dora the ExplorerJessica the Ice WitchHlas; „Dora's Ice Skating Spectacular“ (8. séria, 10. epizóda)2014Real Girl's KitchenSamu seba3 epizódy2015 – 2021YoungerKelsey PetersHlavná rola2016 – 2017The TalkSamu sebaHosťujúca spolumoderátorka

 Diskografia 
 Santa Claus Lane (2002)
 Metamorphosis (2003)
 Hilary Duff (2004)
 Dignity (2007)
 Breathe In. Breathe Out. (2015)

 Publikované diela 
 Elixir séria:
 Elixir (2010)
 Devoted (2011)
 True (2013)

 Referencie 

 Externé odkazy 



 Zdroj 

Kategória:Dabingové herečky USA
Kategória:Televízne herečky USA
Kategória:Filmové herečky USA
Kategória:Detskí herci
Kategória:Popové speváčky USA
Kategória:Módni návrhári USA
Kategória:Modelky USA
Kategória:Osobnosti z Houstonu